कालीवेली झील
कलिवेली झील अथवा कलिवेली लैगून, भारतीय राज्य तमिलनाडु के विलुप्पुरम जिला में एक तटीय झील और लैगून है जिसके साथ आर्द्रभूमि भी है। यह झील बंगाल की खाड़ी के कोरोमंडल तट पर है। यह पौण्डिचेरी से लगभग 16 किलोमीटर (9.9 मील) उत्तर में और औरुविले से लगभग 10 किलोमीटर (6.2 मील) उत्तर में स्थित है। तमिलनाडु सरकार ने इसे दिसंबर 2021 में एक पक्षी विहार का दर्जा दिया है और यहाँ पक्षी संरक्षण केंद्र स्थापित किया जाने वाला है।